O‘zbekistonning elektron hukumatni rivojlantirish indeksidagi o‘rni ma’lum qilindi. Foto: Shutterstock O‘zbekiston dunyo mamlakatlarining elektron hukumatni rivojlantirish darajasi bo‘yicha reytingida 6 pog‘ona pastladi. Bu haqda “Yuksalish” harakati xabar berdi. BMTning elektron hukumatlarni taraqqiy ettirish darajasi bo‘yicha yangi sharhida (UN E-Government Survey) mamlakat 193 davlat orasida 87-o‘rinni egalladi. Sharhning ikkinchi asosiy ko‘rsatkichiga ko‘ra, Elektron ishtirok etish indeksi (E-Participation Index, EPI)da O‘zbekiston 59-o‘rindan 46-o‘ringa ko‘tarilib, o‘z pog‘onasini 13ta punktga yaxshiladi. 0,80 indeksiga ega bo‘lgan mamlakat yuqori EPI darajasi yuqori davlatlar guruhiga kirdi. Elektron hukumatni rivojlantirish indeksi (E-Government Development Index, EGDI) uchta kichik indeksdan shakllanadi: telekommunikatsiya infratuzilmasi indeksi;  inson kapitali indeksi;  onlayn-xizmatlar indeksi.